ועדת הכספים, כנסת 20, פרוטוקול מספר 1083, 2018-06-25 12:08

משה גפני: אני מחדש את ישיבת ועדת הכספים.

משה גפני: אני מתנצל בפני האורחים וחברי הכנסת על האיחור.

מיקי לוי: אדוני, אם יותר לי, יש לי שאלה עקרונית ליועצת המשפטית.

משה גפני: היא בדרך.

מיקי לוי: אני אשאל כשהיא תגיע.

משה גפני: במה שקשור ל-CRS?

מיקי לוי: לא.

מיקי לוי: אתה מצביע על רביזיה, לא?

משה גפני: כן.

משה גפני: בשעה 12:25.

מיקי לוי: הנה היועצת המשפטית.

מיקי לוי: אם אדוני ייתן לי את רשות הדיבור.

משה גפני: אני אתן לך.

משה גפני: אתה רוצה עכשיו?

מיקי לוי: לא אכפת לי.

מיקי לוי: אם אתה רוצה לעשות רצף ולהקדים את הרביזיה, זה גם טוב.

משה גפני: אני לא יכול להקדים את הרביזיה.

מיקי לוי: רציתי לשאול את היועצת המשפטית האם החוק שדנו בו קודם לכן, כולנו משלמים ביטוח לאומי וביטוח בריאות.

מיקי לוי: מה יחול בנושא פטור מתשלום מס של ראש הממשלה?

שגית אפיק: נמצאים כאן מינהל הכנסות המדינה.

מיקי לוי: תגידו לי עכשיו.

מיקי לוי: הרי אם אתם רוצים לשנות את חוק ביטוח לאומי וחוק הבריאות, כדי שאני אדע.

שגית אפיק: מה שאתם מחילים על הנשיא.

שגית אפיק: אני אשיב לך רק במילה אחת.

שגית אפיק: התיקון לחוק היה תיקון לפקודת מס הכנסה בלבד אבל יחד עם זאת, כיוון שיש כאן זהות כפי שנעשה לגבי הנשיא, יאמרו ממינהל הכנסות המדינה כיצד הם מתייחסים לנשיא וזה צריך להיות אותו הדבר, לגבי ביטוח לאומי וביטוח בריאות.

מיקי לוי: האם גברת בוזגלו וגברת מרמשטיין שמשלמות - - -

שגית אפיק: אני אשיב לך.

מיקי לוי: זה כבר לא מים בבריכה.

מיקי לוי: תגידו לי מה.

משה גפני: שגית, תני להם להשיב.

מיקי לוי: אתם רוצים ללכת לבדוק, אין בעיה.

שגית אפיק: אנחנו לא פטרנו את המשכורת.

שגית אפיק: לכן המשכורת שחייבת במס תחוב גם בביטוח לאומי וגם בביטוח בריאות.

מיקי לוי: זה אומר שעכשיו רמת השכר שלו תעלה כי יש לו פטור ממס.

מיקי לוי: זה אומר שמס הבריאות שהוא ישלם וביטוח לאומי, יהיה בתקרה המקסימלית.

מיקי לוי: זה נכון?

משה גפני: אומר מיקי לוי שאם המשכורת לא פטורה, ממילא יש על זה גם ביטוח לאומי וגם ביטוח בריאות.

פרידה ישראלי: נכון.

משה גפני: אומר חבר הכנסת מיקי לוי שאם פטרנו אותו מכל הדברים האחרים, המשכורת שלו עולה.

מיקי לוי: המשכורת תעלה למקסימום.

משה גפני: המשכורת שהוא יקבל תהיה גבוהה יותר.

מיקי לוי: האם ייגבה ממנו ביטוח לאומי ומס בריאות במקסימום?

משה גפני: הוא טוען שזה לא.

נדב נגר: בעיקרון המשכורת החייבת במס, חייבת במס, היא זו שתהיה חייבת בביטוח לאומי.

משה גפני: ולכן?

מיקי לוי: המשכורת הבסיסית.

נדב נגר: לא.

נדב נגר: מה שחייב במס.

נדב נגר: הבסיסית לא חייבת במס.

נדב נגר: לדוגמה, לצורך העניין, אם סך כל המשכורת שלו - - -

מיקי לוי: לפני ההורדות.

נדב נגר: חצי מיליון שקלים.

נדב נגר: ההורדות האלה מבחינתנו, זה לא חלק מהשכר.

נדב נגר: זאת הכנסה שהיא פטורה.

נדב נגר: זאת אומרת, אם אנחנו מחייבים אותו 200,000 שקלים משכורת, מס, זה גם לצורך הביטוח הלאומי.

משה גפני: וזה לא משתנה.

נדב נגר: לא משתנה.

משה גפני: בעקבות הפטור ממס על הדברים האחרים.

נדב נגר: זה ישתנה כי אם לצורך העניין לפני כן זקפת לו הכנסה ועכשיו, בעקבות הפטור אתה לא זוקף לו הכנסה, מן הסתם גם לא יזקפו לו הכנסה בביטוח לאומי.

פרידה ישראלי: הפטור שניתן יהיה בסופו של דבר גם על ביטוח לאומי והמשכורת חייבת בשניהם.

פרידה ישראלי: זאת אומרת, אותן טובות הנאה ותשלומים נוספים שהוא מקבל, אחזקת הבתים, מה שיהיה פטור ממס, גם לא יהיה על זה ביטוח לאומי.

מיקי לוי: אם כן, הפטור לביטוח לאומי ולביטוח בריאות גם כן יחול?

מיקי לוי: זה מה שאת אומרת?

פרידה ישראלי: על מה?

מיקי לוי: על ביטוח לאומי ועל ביטוח בריאות.

פרידה ישראלי: על הדברים הנוספים האלה שאותם פטרנו ממס.

מיקי לוי: לא.

מיקי לוי: ביטוח בריאות, כמו כל אזרחי מדינת ישראל, זה ביטוח בריאות.

פרידה ישראלי: הוא משלם ביטוח בריאות על המשכורת שלו.

פרידה ישראלי: אני לא ממש בקיאה מהי המשכורת אבל יש סיכוי סביר שהוא מגיע בכל מקרה לתקרת הביטוח הלאומי ומס בריאות על המשכורת.

מיקי לוי: זה נכון.

משה גפני: אבל לא חייבים על זה ביטוח לאומי.

פרידה ישראלי: אם כן, זה לא רלוונטי.

פרידה ישראלי: ממילא, אם הוא משלם על המשכורת עד התקרה, אין לזה משמעות.

פרידה ישראלי: גם על בריאות יש תקרה.

פרידה ישראלי: אותה תקרה של ביטוח לאומי.

משה גפני: הבנו.

משה גפני: בסדר.

מיקי לוי: עכשיו אני נוסע לקיסריה כדי לראות אם הנסיך ויליאם הוזמן לשחות בבריכה.

משה גפני: תודה רבה.

מיקי לוי: רגע, סליחה, מכיוון שהציבור משלם על המים בבריכה, אני גם מזמין את הציבור לשחות בה.

משה גפני: זו הזמנה טובה.

משה גפני: תקנות מס הכנסה (יישום תקן אחיד לדיווח ולבדיקת נאותות של מידע על חשבונות פיננסים - CRS), התשע"ז-2017.

פרידה ישראלי: אני אתחיל.

פרידה ישראלי: המשנה לממונה על הכנסות המדינה במשרד האוצר, אגף הכלכלן הראשי.

פרידה ישראלי: המתנו זמן רב לקריאה לוועדת הכספים להמשך דיון בתקנות.

פרידה ישראלי: קיימנו שני דיונים.

פרידה ישראלי: היה דיון בסוף יולי והיה דיון בסוף אוקטובר.

פרידה ישראלי: אנחנו נמצאים תחת התחייבות בינלאומית מפורשת של שר האוצר שמדינת ישראל תתחיל להחליף מידע ב-2018 בקשר ליתרות של סוף 2017 ותנועות כספיות ל-2017.

פרידה ישראלי: אנחנו מדברים על כך שמדינת ישראל היום היא מדינת ה-OECD היחידה שלא עומדת בהתחייבות שלה והיא בין הבודדות שאפשר לספור על כף יד אחת, מתוך למעלה מ-100 מדינות שהתחייבו ליישום התקן, שאצלה זה עוד לא נמצא בתוך החקיקה ולא מיושם.

פרידה ישראלי: התאריך כעת, לצערי הרב, מראה שאנחנו לא נצליח לעמוד בהתחייבות שבספטמבר 2018 יוחלף מידע.

פרידה ישראלי: ה-OECD רואה בחומרה רבה את אי הציות של ישראל.

פרידה ישראלי: אני חייבת לספר שמזכ"ל ארגון ה-OECD שלח מכתבים ישירים גם לראש הממשלה וגם לשר האוצר כשהוא בעצם מתריע על המצב שבו ישראל לא עומדת בהתחייבות שהיא נתנה להעביר מידע ב-2018.

פרידה ישראלי: הבושה היא רבה.

מיקי רוזנטל: למה זה התעכב?

מיקי רוזנטל: אנחנו אשמים?

מיקי רוזנטל: אנחנו, ועדת הכספים?

פרידה ישראלי: אנחנו המתנו זמן רב להעלאה לדיון בוועדת הכספים וזה לא עלה.

פרידה ישראלי: אנחנו העברנו את זה לוועדת כספים ביולי 2017, את החומרים אבל לצערי הרב זה לא עלה.

פרידה ישראלי: הייתי רוצה לבקש מהוועדה להירתם לנושא ולדיונים ולהעביר את התקנות כמה שיותר מהר.

פרידה ישראלי: התקנות שלפני

פרידה ישראלי: כם נמצאות עדיין עם תאריכים ומועדים.

משה גפני: אני חייב לציין שיש דברים שביקשנו בהם שינויים.

משה גפני: אני גם עושה את חוק הגמ"חים.

פרידה ישראלי: העברנו את הרשימה.

משה גפני: לא העברתם שום דבר.

משה גפני: הרשות להלבנת הון, אנחנו מחכים המון זמן וכל דבר לוקח זמן.

פרידה ישראלי: שבועיים אחרי שביקשת על הגמ"חים, זה היה אצלכם.

משה גפני: הרשות להלבנת הון.

משה גפני: אי אפשר לעשות חוק בלי זה.

שגית אפיק: אי אפשר להמשיך את ההצעה של הגמ"חים בלי שיהיה צו איסור הלבנת הון.

משה גפני: ומה היה אחרי החוק של הפטקה?

משה גפני: כמה פעמים היינו צריכים לשבת וסגרו חשבונות.

משה גפני: עם כל הכבוד, לא הכול מקודש.

משה גפני: מקודש לתת שירות לאזרחים.

משה גפני: בסדר, לא משנה, אתם לא אשמים.

שגית אפיק: פרידה, הנוסח הזה, בהנחה שהיום היושב ראש מחליט שהוא רוצה להצביע עליו, אפשר להצביע עליו או שכל המועדים בו כבר לא רלוונטיים?

פרידה ישראלי: המועדים בו, לא.

פרידה ישראלי: נכון.

שגית אפיק: על זה צריך לעשות עבודה?

פרידה ישראלי: לגבי המועדים, אנחנו לא רוצים שוב להכניס מועדים שלא נעמוד בהם.

פרידה ישראלי: אם אנחנו מתכנסים לקראת סיום, אנחנו נציע מועדים ריאליים ומתוקנים.

פרידה ישראלי: אני מציעה לסגור כעת את כל הפרטים למעט נושא המועדים.

משה גפני: אני רוצה שתדעי את ותדעו כולכם.

משה גפני: אנחנו נמצאים במערכת של חקיקה שעוסקת בכל הנושא הזה של הפטקה וה-CRS והגמ"חים וכל הדברים האלה של הלבנת הון, כל מה שנלווה לעניין הזה.

משה גפני: אני בעד.

משה גפני: אני מקדם את זה.

משה גפני: אני שם את נפשי בכפי.

משה גפני: את הפטקה אישרתי.

משה גפני: אחרי הפטקה נוצרו המון בעיות ואתם יודעים את זה.

משה גפני: ישבנו אתכם שבועות ארוכים.

משה גפני: דברים לא הסתדרו.

משה גפני: עכשיו יש את ה-CRS.

משה גפני: יש שם סעיפים שהם בעייתיים.

משה גפני: יש את החוק של הגמ"חים שאני רוצה לסיים אבל אני לא מקבל שיתוף פעולה.

משה גפני: נראה לי שעובדים אצלכם לאט.

משה גפני: מה שאתם מוכרחים לעשות מהר, אתם מביאים ואחר כך אתם אומרים שאני אשם.

איתן ברושי: למה?

איתן ברושי: במקומות אחרים עובדים מהר?

משה גפני: לא שמתי לבש איתן ברושי כאן.

משה גפני: החקלאות פי אלף יותר גרועה.

איתן ברושי: דיברת קודם על הנהלים.

משה גפני: אני רוצה לסיים את הכול ומהר.

פרידה ישראלי: מה צריך לעשות?

משה גפני: יש דברים שצריך לעשות.

משה גפני: אני רוצה לגמור את הכול יחד.

פרידה ישראלי: יחד עם מה?

פרידה ישראלי: עם חוק הגמ"חים והלבנת הון?

משה גפני: עם הגמ"חים.

משה גפני: עם הלבנת הון.

שגית אפיק: כן.

משה גפני: איך יכול להיות שאחר כך אני אשב כמו עני בפתח?

שגית אפיק: לגבי צו איסור הלבנת הון, אני חושבת שאלישבע ממשרד המשפטים גם מכירה את זה.

שגית אפיק: לכל פחות שרית הכירה את זה.

שגית אפיק: במשך שלוש או ארבע ישיבות אחרונות בנושא הסדרת הגמ"חים העלינו את זה אנחנו מחכים לזה לצורך התקדמות בחקיקה.

שגית אפיק: כרגע אנחנו מחכים לצורך התקדמות בחקיקת הגמ"חים לתשובות מרשות שוק ההון ומשרד המשפטים לגבי זהות הרשות המפקחת.

שגית אפיק: הם ביקשו שהות של שבועיים לדון בזה.

שגית אפיק: אבל פרידה, יש לנו עוד בעיה בהתייחס לפטקה ולתקנות הפטקה כי גם שם נקבע איזשהו הסדר שמותנה בהסדרה.

מאיר דמן: איגוד מנהלי הגמ"חים.

מאיר דמן: בתקנות של הפטקה לפני שנתיים, אז הכניסו הוראה האומרת שההוראה הזאת תקפה רק לשנתיים.

מאיר דמן: זאת אומרת, עד ה-1 באוגוסט 2018.

פרידה ישראלי: או שיוסדר נושא הגמ"חים.

מאיר דמן: או שיוסדר נושא הגמ"חים.

מאיר דמן: אז זה היה נראה שעוד שנתיים זה יוסדר אבל למעשה זה עדיין לא הוסדר.

מאיר דמן: כמו שאמרו כאן זה מיוני2017.

מאיר דמן: אז הייתה הפגישה הראשונה עם הרשות להלבנת הון ועד היום זה עדיין לא הוסדר וזה נמשך ונמשך ולא באשמתנו.

מאיר דמן: זאת אומרת, אין עדיין חקיקה.

מאיר דמן: מצד שני הזמן תם.

מאיר דמן: עוד מעט כל הגמ"חים שוב יצאו מההגדרה שלהם.

פרידה ישראלי: אלה שנרשמו כעמותות.

פרידה ישראלי: רק אלה.

מאיר דמן: לא רק.

מאיר דמן: כולם.

מאיר דמן: גם מוסד קטן.

שגית אפיק: זה יחול על כולם.

מאיר דמן: לכולם הכניסו את הסעיף הזה שחייב להיות רישוי.

מאיר דמן: שוב נגיע למצב הזה סגורים חשבונות וזה היה מאוד מאוד לא נעים כל המצב הזה אליו הגענו.

מאיר דמן: עד שהסדירו את זה, עכשיו סתם בגלל העיכוב הזה, אנחנו נגיע למצב הזה שוב.

מאיר דמן: צריך גם את התאריכים האלה לתקן.

פרידה ישראלי: אני ארצה לבדוק.

פרידה ישראלי: היה נדמה לי שאנחנו מדברים רק על אלה שנרשמו כמוסדות ציבור.

מאיר דמן: גם זה הרבה.

שגית אפיק: זה גם עליהם אבל נדמה לי שאת ההוראה של שנתיים הכניסו בסופו של דבר על כולם.

שגית אפיק: תבדקו את זה.

פרידה ישראלי: אם זה רק על מוסדות ציבור, עדיין אנחנו בבעיה?

מאיר דמן: כן.

שגית אפיק: אם זה רק על מוסדות ציבור, עדיין אנחנו בבעיה כי אין חקיקה, אין רישוי מצד אחד ומצד שני - - -

פרידה ישראלי: נרשמו גמ"חים.

שגית אפיק: בדיוק.

מאיר דמן: יש המן גמ"חים.

משה גפני: אם המצב יהיה שעוברות שנתיים ובעצם הכול חוזר לקדמותו, וזה לא משנה מי.

משה גפני: תהיי רגע במקומי, מה הולך לקרות אצלי אם כל הגמ"חים פתאום נופלים.

משה גפני: אני יושב כאן על האישורים גם של הפטקה וגם של ה-CRS, והכול נופל.

משה גפני: מה את רוצה שאני אעשה?

פרידה ישראלי: ההנחיה של השנתיים, עם המועד שלה, אם אתם זוכרים, הייתה בקשה של אבי ליכט כדי שהיועץ המשפטי יוכל לאשר את התקנות ולכן אני חושבת שאנחנו נצטרך לקיים התייעצות נוספת עם משרד המשפטים, האם ניתן לתת הארכה.

משה גפני: אני התחייבתי לעצמי ואחרי כן גם דיברתי עם אבי ליכט.

משה גפני: הוא דרש ממני לסיים את העניין של חוק הגמ"חים.

משה גפני: אני אמרתי לו שאני רוצה לסיים את זה בתוך חודשים.

משה גפני: סיכמנו על שנתיים אבל אני אמרתי לו שאני רוצה לסיים את זה בתוך חודשים.

משה גפני: אני לא רוצה שחוק הגמ"חים יהיה פרוץ ותלוי ועומד.

משה גפני: אני לא רוצה את זה.

משה גפני: צריך להסדיר את זה, להגיע להסכמות גם עם משרד המשפטים וכמובן אתכם ולהגיע לפתרון.

משה גפני: אנחנו לא מתקדמים.

משה גפני: אני מקדיש לזה את כל הזמן שבעולם.

משה גפני: גם עכשיו יש לי ישיבה וכאן פתאום הכול יקרוס עלי ועל חברים אחרים שלא רוצים שזה יקרה.

פרידה ישראלי: אנחנו נצטרך לקיים התייעצות עם משרד המשפטים ולפי מה שאנחנו רואים כעת בתקנות הפטקה, הנוסח הוא רק על מוסד ציבור.

שגית אפיק: הנוסח הוא רק על מוסד ציבור.

שגית אפיק: אומר מאיר שהחילו את זה - - -

מאיר דמן: קודם כל החילו את זה על כולם.

פרידה ישראלי: מי החיל?

משה גפני: אל תענה.

משה גפני: אני יודע יותר טוב ממך.

משה גפני: הם באים לבנק.

משה גפני: זה לא משנה, זה יכול להיות מוסד קטן, זה יכול להיות מוסד ציבור, יש פתאום הנחיה שמוסד ציבור, אי אפשר להמשיך בגלל שאין לו רישוי.

פרידה ישראלי: גמ"ח אי אפשר להמשיך.

משה גפני: גמ"ח.

משה גפני: על זה אני מדבר.

משה גפני: כן.

משה גפני: אי אפשר להמשיך.

משה גפני: את מנהל הבנק לא מעניין שום דבר.

משה גפני: אני דיברתי עם הרבה מנהלי בנקים.

משה גפני: לא מעניין אותו שום דבר.

משה גפני: הוא אומר, מה אני צריך להסתבך.

משה גפני: סוגר את הכול.

משה גפני: זה מה שהיה אז ועל זה עשינו ישיבות משותפות.

פרידה ישראלי: אבל הגמ"ח הקטן לא יביא אישור כי הוא לא מוגדר כמוסד ציבורי.

משה גפני: הוא יסגור לו את זה.

משה גפני: את רוצה שאני אתן לך דוגמאות?

מאיר דמן: הוא יגיד קל וחומר.

מאיר דמן: מוסד ציבורי, זה היה הדבר הראשון שאישרו ואם הוא מוסד ציבורי לא מאושר - - -

משה גפני: את מנהל הסניף לא מעניין כלום.

מאיר דמן: יש לנו בעיה עם מוסד ציבורי.

משה גפני: פרידה, אני רוצה פתרון.

משה גפני: אי אפשר לעבוד כך.

פרידה ישראלי: הפנייה שלך צריכה להיות גם למשרד המשפטים.

פרידה ישראלי: אנחנו לא נוכל לתת לבד את הדעת על כך.

שגית אפיק: ברור.

שגית אפיק: אלישבע נמצאת כאן והיא תעביר את הדברים.

שגית אפיק: הפתרון צריך להיות בפרשנות כי אין לנו עדיין רישוי לגמ"חים.

שגית אפיק: זאת הסיטואציה.

שגית אפיק: אין רישוי לגמ"חים, אני חושבת שזאת אשמה משותפת של כולנו כאן.

שגית אפיק: אי אפשר להטיל את האשמה על הגמ"חים, זה בטוח.

שגית אפיק: לכן אני חושבת שאפשר פשוט לפרש הארכת מועד בהתאמה.

אלישבע לסרי: אני אעביר את הדברים ואני אחזור לייעוץ המשפטי.

משה גפני: אני צריך להצביע על הרביזיה.

איתן ברושי: יש כאן רוב.

מיקי לוי: הצבעה.

מיקי לוי: 12:25.

משה גפני: אני צריך להתעסק בגמ"חים בשעה שאני צריך להתעסק במשכורת ראש הממשלה?

מיקי לוי: 12:25, צריך להצביע.

טיבי רבינוביץ: איגוד הבנקים.

טיבי רבינוביץ: אני מזכיר לך אדוני היושב ראש, אגב המשך הדיונים שאתה מתכוון לקיים בעניין תקנות ה-CRS, שביקשת מהממשלה גם להידבר אתנו לגבי כל מיני סוגיות כמו היקף החשבונות, היקף הסכומים שמדווחים, זמני היערכות.

טיבי רבינוביץ: אני יכול להקריא מסוף הפרוטוקול אבל אין טעם להיכנס לזה.

משה גפני: לא.

משה גפני: תגיד.

שגית אפיק: ישבו אתך?

טיבי רבינוביץ: לא.

שגית אפיק: לא ישבו אתך?

טיבי רבינוביץ: בסוגיות הספציפיות האלה, לא.

טיבי רבינוביץ: אלה סוגיות קריטיות.

שגית אפיק: הן עלו כאן בדיון.

משה גפני: תגיד טלגרפית שתיים-שלוש בעיות.

טיבי רבינוביץ: למשל אנחנו ביקשנו שהיקף החשבון, שגובה חשבון או כסף שיש בחשבון אנחנו נצטרך לדווח עליו, יהיה יותר גבוה.

טיבי רבינוביץ: אנחנו ביקשנו שזמני ההיערכות יידחו.

טיבי רבינוביץ: אנחנו ביקשנו שהסכומים – אני יכול לבקש מעמיתיי שיפרטו לך יותר לעומק ובהמשך נפרט.

טיבי רבינוביץ: כל הדברים האלה לא נדונו בינינו לבין הממשלה ואנחנו עדיין עומדים במקום.

טיבי רבינוביץ: אלה סוגיות שחשוב לדון בהן.

פרידה ישראלי: אני מצהירה שלא הייתה לי אף פנייה כזו לשבת אתי מאיגוד הבנקים.

טיבי רבינוביץ: הייתה לכם פנייה מיושב ראש הוועדה.

שגית אפיק: פרידה, אלה דברים שעלו בדיון.

שגית אפיק: אלה דברים שהיו בעקבות הדיונים כאן.

קוסאי עאסי: כבוד היושב ראש, חשבתי עת נכנסתי לישיבה שאנחנו מתואמים.

קוסאי עאסי: אני מופתע.

קוסאי עאסי: תמיד איגוד הבנקים מגיע עם בנק אחד או עם נציג אחד שפתאום הוא פותח תיבת פנדורה שאנחנו לא יודעים מהיכן זה מגיע.

קוסאי עאסי: כל הזמן חשבתי שאנחנו מתואמים.

טיבי רבינוביץ: אנחנו מתואמים לגבי חשבונות רדומים?

טיבי רבינוביץ: לא חושב.

קוסאי עאסי: אנחנו לא מתואמים לגבי חשבונות רדומים, זה נכון, אבל אי אפשר לומר שאנחנו לא מתואמים.

טיבי רבינוביץ: לא אמרתי שאנחנו לא מתואמים.

קוסאי עאסי: שלא דיברנו.

קוסאי עאסי: זה פשוט לא הוגן מה שאתה עושה.

טיבי רבינוביץ: אני מנסה לדייק.

טיבי רבינוביץ: הצבעתי על שלוש סוגיות שלדעתנו אנחנו לא מתואמים בהן.

טיבי רבינוביץ: אלה סוגיות שעלו בדיונים הקודמים.

קוסאי עאסי: חוץ מהחשבונות הרדומים, אתה לא צודק.

מיקי טמיר: איגוד הבנקים.

מיקי טמיר: גובה הסכום בו מדובר, אנחנו העלינו את זה בישיבה הקודמת וביקשנו שהדיווח יהיה כמו בפטקה לסכומים שמעל 50,000 דולר.

קריאה: אבל אמרנו לכם שאי אפשר.

קריאה: אנחנו כל הזמן בדיונים אתכם.

קריאה: אמרנו לכם שאי אפשר.

מיקי לוי: מה האירופאים רוצים?

פרידה ישראלי: אין תקרה של 50,000 דולר.

טיבי רבינוביץ: אתה ביקשת אדוני היושב ראש ואני מקווה שאתה זוכר.

משה גפני: רגע.

משה גפני: אני הולך לחזור על זה.

משה גפני: אני עושה הפסקה רגע.

משה גפני: אמרתי שאנחנו נצביע על הבקשה לרביזיה על החוק של שכרו של ראש הממשלה.

שגית אפיק: פטור ממס.

משה גפני: פטור ממס.

טמיר כהן: הצעת חוק לתיקון פקודת מס הכנסה (פטור ממס לתשלומים ושירותים הניתנים לראש הממשלה) התשע"ח-2018.

מיקי לוי: בין היתר פטור ממס על המים בבריכה.

משה גפני: מי בעד הרביזיה?

משה גפני: מי נגד?

משה גפני: בעד – 3

משה גפני: הרביזיה לא נתקבלה.

משה גפני: הרביזיה לא נתקבלה.

משה גפני: תודה רבה.

משה גפני: נחזור לנושא.

פרידה ישראלי: נושא אחד שהעלו, היו להם שלושה דברים, אני כעת מבינה.

פרידה ישראלי: פשוט לא הבנתי על מה הם מדברים.

פרידה ישראלי: אחד, הם ביקשו שהדיווח יהיה רק על סכומים מעל 50,000 דולר כמו בפטקה.

פרידה ישראלי: ובכן, ה-CRS, אין לו את סף הסכום וצריך לדווח על כל חשבון בנק, גם אם הסכום שלו נמוך.

פרידה ישראלי: התשובה שלנו היא שלילית.

פרידה ישראלי: זה לא שלא טיפלנו.

פרידה ישראלי: יש חילוקי דעות, אז נדון עליהן בוועדה אבל זאת התשובה.

פרידה ישראלי: חשבון רדום.

פרידה ישראלי: יש חשבון רדום שלפי הכללים של ה-CRS, אם אני זוכרת נכון, חשבון שהסכום שלו הוא עד 1,000 דולר, שש שנים, יש ניתוק קשר בין המוסד הפיננסי לבין הלקוח שאפשר לא לבדוק חשבון רדום.

פרידה ישראלי: אנחנו הסכמנו וסיכמנו ויש כעת בנוסח שלפניכם משש שנים לשלוש שנים.

פרידה ישראלי: אולי הם רוצים עדיין משהו נוסף.

פרידה ישראלי: אפשר לדון על זה בוועדה.

פרידה ישראלי: זה לא שלא התייחסנו לטענות.

פרידה ישראלי: הדבר השלישי, אני עדיין לא יודעת מהו.

פרידה ישראלי: אני רק יודעת שבכל פעם שאיגוד הבנקים פנה אלינו שהוא רוצה לשבת אתנו, ישבנו אתם אין סוף שעות על גבי שעות.

פרידה ישראלי: על כל מכתב ובכל נושא היינו אתם בקשר ונתנו את כל הזמן שצריך.

פרידה ישראלי: יכול להיות שנותרו בסוף חילוקי דעות ואכן לפעמים מגיעים לוועדה עם חילוקי דעות.

משה גפני: בישיבה הקודמת ביקשתי, ואני מבקש גם עכשיו, לשבת אתם.

פרידה ישראלי: ישבנו אתם.

משה גפני: לגבי הנושאים שהם העלו.

פרידה ישראלי: ישבנו אתם.

קוסאי עאסי: הרבה מאוד ישיבות.

פרידה ישראלי: ישבנו אתם, התכתבנו אתם.

פרידה ישראלי: זה לא שלא התייחסנו.

משה גפני: אפשר לשבת עוד פעם כי הם טוענים שלא.

קוסאי עאסי: גם יש לנו מכתבים שהתייחסנו לכל הנקודות שעלו.

קוסאי עאסי: זאת אומרת, זה לא שאני ממציא עכשיו.

קוסאי עאסי: אפשר לחזור למיילים ולראות.

קוסאי עאסי: לגבי המועדים אנחנו די מסונכרנים והם הסכימו להם.

שגית אפיק: עכשיו צריך לשנות.

קוסאי עאסי: ברור.

קוסאי עאסי: בסדר.

קוסאי עאסי: לגבי תקופת ההיערכות, אנחנו די מסונכרנים לגבי התקופה.

קוסאי עאסי: אנחנו שלחנו להם שניתן להם תקופה של כך וכך חודשים והם הסכימו לזה.

מיקי טמיר: מבחינת המועדים, אנחנו באמת מסונכרנים בסדרי זמנים, כמה זמן, מתי שולחים, כמה זמן נותנים.

מיקי טמיר: עכשיו אולי יצטרכו לשנות.

קריאה: השתמע כאן שלא הייתה עבודה.

מיקי טמיר: רציתי לאשר את מה שאמרו אנשי האוצר, שאנחנו מאוד מתואמים אתם בהרבה מאוד נושאים.

משה גפני: אבל זה לא עלה כך עכשיו.

משה גפני: נאמר שאתם לא מתואמים.

מיקי טמיר: לא.

מיקי טמיר: יש כמה דברים שאנחנו צריכים עוד לתאם.

מיקי טמיר: בסך הכול אנחנו מתואמים.

מיקי טמיר: לא התכוונו לומר משהו אחר.

מיקי טמיר: יש כמה נושאים.

משה גפני: אתם צריכים לשבת.

איתן ברושי: זאת לא המשכורת של ראש הממשלה, אפשר לדחות את ההחלטה.

איתן ברושי: כל פעם אתה מגיע למצב שאתה הקמב"צ של הממשלה.

איתן ברושי: הממשלה לא גומרת שום דבר, אתה מתחיל לעשות את התיאום בחדר הישיבות אתנו.

איתן ברושי: זאת לא פעם ראשונה.

איתן ברושי: הם לא יכולים לנהל כך את העסק.

איתן ברושי: אין להם יד מכוונת ורגל מסיימת.

איתן ברושי: מזל שהם לא במונדיאל.

איתן ברושי: גולים לא תוקעים כך.

משה גפני: פרידה, תציגי את הדברים.

פרידה ישראלי: בישיבה הקודמת כמדומני סיימנו לקרוא את סעיף ההגדרות.

פרידה ישראלי: האם אתה רוצה שנמשיך בהקראה?

משה גפני: כן.

משה גפני: היות ומאז עבר זמן, האם את יכולה לומר כללית על מה ההסכם מדבר?

פרידה ישראלי: בסדר.

פרידה ישראלי: בעצם ההסכם, שכפי שאמרתי מקובל על רוב מדינות העולם, מעל 100ם מדינות בעולם, ההסכם קובע שמוסדות פיננסיים יצטרכו לבדוק את חשבונות הבנק שמתנהלים אצלם ולזהות איזה חשבון מוחזק על ידי תושב, לא אזרח, מדינה זרה.

פרידה ישראלי: תושב זה תושב לצרכי מס.

פרידה ישראלי: ברגע שהם זיהו שהחשבון הוא בבעלות של תושב זר, הם יצטרכו להעביר לרשות המסים בישראל על מנת שזו תעביר למדינה הזרה, לא תשתמש בעצמה לצרכיה אלא תעביר למדינה הזרה, את הנתונים לגבי אותו בעל חשבון שיש להם ולגבי החשבון שהוא מנהל.

משה גפני: אני לא אזרח זר.

משה גפני: יש לי חשבון כזה או אחר, לא חשוב.

משה גפני: אני כאן בארץ.

משה גפני: אני קשור לחוק הזה?

פרידה ישראלי: לא.

פרידה ישראלי: אתה לא קשור.

משה גפני: בכלל.

פרידה ישראלי: בכלל.

פרידה ישראלי: גם אם יש כאן מישהו שהוא אזרח זר אבל הוא תושב ישראל, הוא אזרח צרפתי ועלה לפני כך וכך שנים מצרפת וחי כאן, ויש לו אזרחות כפולה אבל הוא תושב ישראל היום וכאן מרכז חייו, הוא חי כאן, לא יעבירו לצרפת מידע עליו כי הוא תושב ישראל לצורך מס.

משה גפני: הבנק המקומי יחכה עד שהוא יוודא אם אני אזרח, אם אני תושב, אם אני לא.

פרידה ישראלי: איך דבר הזה אמור להתנהל.

פרידה ישראלי: בעקבות שאלות שעלו על אזרחות וכתבות שהיו – בגלובס, אזרחי מדינה זרה, תתחילו לדאוג - הוספנו כאן בנוסח המעודכן שהעברנו לכם משפט מפורש שאומר שמוסד פיננסי לא יסתכל על אזרחות כסממן של מדינה זרה.

פרידה ישראלי: אסור למוסד הפיננסי להתחשב בנושא האזרחות לכשעצמו כסימן שהוא תושב מדינה זרה ועל סמך זה להעביר מידע.

פרידה ישראלי: התקן מראש לא אמר את זה אבל ממש בעקבות כל השאלות שעלו והחששות שהגיעו אלינו בנושא של האזרחים עם אזרחויות נוספות, כתבנו את זה במפורש בסעיף בנוהל.

משה גפני: לא יבוא הבנק ויגיד שהוא צריך לבדוק?

פרידה ישראלי: הנושא הוא מאוד קל.

פרידה ישראלי: יש חלוקה לחשבונות קיימים של ערך נמוך וערך גבוה.

פרידה ישראלי: חשבונות ערך נמוך וערך גבוה קיימים וחדשים.

פרידה ישראלי: בגדול גדול, למה זה כל כך פשוט.

פרידה ישראלי: חשבונות קיימים, הבנק מפעיל סריקה אלקטרונית.

פרידה ישראלי: הוא בודק אלקטרונית את החשבונות ורואה מה רשום לו במאגרים האלקטרוניים.

פרידה ישראלי: הוא רואה האם כתוב כתובת של מדינה זרה, תושבות במדינה זרה, האם כתוב טלפון במדינה זרה.

פרידה ישראלי: אלה הסממנים שיכולים להעיד שהוא תושב מדינה זרה והוא בודק האם נמצא סממן.

פרידה ישראלי: אם נמצא סממן, ואין שם אזרחות בין הסממנים, הוא מודיע לאותו אדם שלפי הסימנים שאצלו, הוא מצא שהוא תושב צרפת כי יש לו טלפון שלו בצרפת ואין טלפון בישראל או שהכתובת שלו היא כתובת בצרפת ולא בישראל.

פרידה ישראלי: כתוב גם ב-CRS איך אותו אדם יכול להזים את הטענה שהוא תושב.

פרידה ישראלי: ומה הוא צריך לעשות?

פרידה ישראלי: הוא צריך להתייצב בפני המוסד הפיננסי ולתת הצהרה עצמית שהוא כותב בה: אני מצהיר שאני תושב ישראל.

פרידה ישראלי: אם הוא תושב גם של צרפת, הוא צריך להצהיר על כך אבל בהנחה שהוא לא, הוא חותם שהוא תושב ישראל, והוא צריך לתת איזושהי ראיה תיעודית.

פרידה ישראלי: מהי ראיה תיעודית?

פרידה ישראלי: איזושהי תעודה ממשלתית ישראלית כמו תעודת זהות או כמו רישיון נהיגה ישראלי.

פרידה ישראלי: ברגע שהוא הציג את הראיה התיעודית שקושרת אותו לישראל ומצהיר שהוא תושב במדינות מסוימות שאותה מדינה של הסממן היא לא נמצאת שם, אז צריך לקבל את ההצהרה שלו.

פרידה ישראלי: אם כן, אמרתי חשבונות קיימים, סריקה אלקטרונית ואם הם בדקו ונראה שהוא תושב חוץ, אומרים לו שהוא צריך פשוט להצהיר שהוא תושב ישראל בלבד ולתת איזו ראיה כמו רישיון נהיגה או תעודת זהות, תעודה ממשלתית מאותה מדינה שהוא אומר שהוא תושב שלה.

פרידה ישראלי: המוסד הפיננסי צריך לקבל את זה, אם הוא סיפק את שני אלה, ולסווג אותו כתושב ישראל ולא כתושב צרפת אפילו שבסריקה עלה שהוא תושב צרפת.

פרידה ישראלי: חשבונות בעלי ערך גבוה.

פרידה ישראלי: הדרישה של הבדיקה היא קצת יותר גבוהה כי במקרים מסוימים במקום רק סריקה אלקטרונית, צריך גם לפשפש בניירות.

משה גפני: מה זה ערך גבוה?

פרידה ישראלי: מעל מיליון דולר.

פרידה ישראלי: אם יש יתרה כזאת גבוהה ועושים סריקה אלקטרונית - - -

משה גפני: יתרה?

פרידה ישראלי: יתרה.

פרידה ישראלי: לא גלגול.

פרידה ישראלי: יתרה של 31 בדצמבר שעולה על מיליון דולר.

פרידה ישראלי: אז לא צריך להסתפק בסריקה האלקטרונית וצריך להסתכל גם במסמכי ניירות כדי לראות מה הם רואים אצלם, מה הוא הצהיר וכל מיני טפסים וכולי.

פרידה ישראלי: לגבי חשבונות חדשים, כל אדם שפותח חשבון בנק, צריך לתת הצהרה של המדינה בה הוא תושב.

פרידה ישראלי: לתת הצהרה עצמית והם צריכים לסווג אותו לפי ההצהרה העצמית שהוא נתן.

קריאה: גם הוא צריך לתת ראיה תיעודית?

פרידה ישראלי: לא.

פרידה ישראלי: רק הצהרה.

פרידה ישראלי: אדם נכנס היום לבנק לפתוח חשבון חדש, הוא צריך למלא - - -

משה גפני: יש לי יתרה מעל מיליון דולר.

פרידה ישראלי: לא.

פרידה ישראלי: חשבון חדש לא קשור ליתרה.

משה גפני: יש לי יתרה מעל מיליון דולר.

משה גפני: אני נכנס לבנק, אני אזרח ישראלי, אין לי שום קשר עם צרפת.

פרידה ישראלי: אתה נכנס לבנק לפתוח חשבון חדש?

משה גפני: לא.

משה גפני: יש לי ביתרה מעל מיליון דולר.

פרידה ישראלי: הבנק עשה סריקה אלקטרונית.

משה גפני: מצא שיש לי מעל מיליון דולר.

פרידה ישראלי: לא.

פרידה ישראלי: הוא מצא שיש לך סימנים של מדינה זרה או רק מעל מיליון דולר?

משה גפני: מעל מיליון דולר.

פרידה ישראלי: כלום.

פרידה ישראלי: אתה ישראלי.

משה גפני: אבל אם יש לי סימנים, משהו עם מדינה זרה, ממילא הוא מדבר אתי.

פרידה ישראלי: נכון.

קריאה: זה משהו אחר.

פרידה ישראלי: אבל אם אין לו את כל הסממנים, אם חסרים לו נתונים, הוא צריך להשלים אותם.

משה גפני: או שהראש שלי היה במקום אחר או שלא הבנתי.

משה גפני: אמרתם שיש הבדל בין - - -

פרידה ישראלי: ישן רגיל וישן עם יתרה גבוהה.

פרידה ישראלי: בישן עם היתרה הנמוכה, הוא רק עושה בדיקה.

משה גפני: יש סימנים שאני אזרח או משהו של מדינה זרה.

משה גפני: אם אין לי סימנים, מה זה משנה?

פרידה ישראלי: אם אין לו את כל הסממנים, אין לו נתון של טלפון שלך, אז הוא צריך לחפש בניירות.

פרידה ישראלי: לא נסתפק בזה שאין לו נתון אלא הוא צריך לחפש בניירות האם בנייר יש מספר טלפון, אבל הם לא הכניסו את זה למאגרים שלהם.

פרידה ישראלי: זאת אומרת, הוא לא צריך להסתפק במאגרים האלקטרוניים אלא גם להסתכל בניירת.

פרידה ישראלי: אם זה מראה שגם בניירת אין סימנים של מדינה זרה, יופי, ואם יש סימנים, ירשמו כנראה סימנים שאתה צרפתי.

פרידה ישראלי: יקראו לך.

פרידה ישראלי: אם אתה תיתן הצהרה עצמית שאתה לא צרפתי, אתה תכתוב שאתה מצהיר שאתה תושב ישראל, ותיתן איזו ראיה תיעודית כמו רישיון נהיגה ישראלי ותעודת זהות ישראלית – הם צריכים לקבל את ההצהרה שלך ולא לרשום אותך כתושב צרפת ולא לדווח עליך.

פרידה ישראלי: אנחנו עוברים לחשבון חדש.

פרידה ישראלי: אדם ניגש לבנק ורוצה לפתוח היום חשבון.

פרידה ישראלי: הוא יצטרך למלא טופס הצהרה עצמית.

פרידה ישראלי: בטופס הזה הוא צריך להצהיר שהוא זה וזה, תעודת זהות מספר כך וכך, הוא מצהיר שהוא תושב ישראל או אני מצהיר שאני תושב ישראל ותושב צרפת.

משה גפני: מה קורה אם בכל זאת הבנק הולך לבדוק?

פרידה ישראלי: איפה הוא הולך לבדוק?

פרידה ישראלי: הוא לא אמור לבדוק.

משה גפני: הוא רוצה ניירות.

משה גפני: אני לא אומר כל הבנקים אבל יש בנקים שמנהל הסניף אומר מה הוא צריך להסתבך, בואו נחמיר.

משה גפני: זה מה שהיה בשנתיים האלה.

פרידה ישראלי: הבנק לא צריך.

משה גפני: לא צריך – אני יודע.

משה גפני: אמרת.

פרידה ישראלי: נניח אני פותחת חשבון חדש.

פרידה ישראלי: אני מגיעה לבנק, אני מצהירה שאני ישראלית ואז אני מתחילה לספק נתונים, דרכון צרפתי, הטלפון שלי צרפתי, הכול צרפתי.

פרידה ישראלי: הבנק אולי יכול לחשוב שאם כל הנתונים שסיפקתי - - -

איתן ברושי: גפני, אתה הרי אסיר ציון.

איתן ברושי: ממתי אתה מתעסק כל כך עם חוץ לארץ?

איתן ברושי: אתה לא עוזב את הארץ.

משה גפני: הזמינו אותי לוועידה בארצות הברית.

משה גפני: אמרתי שאני רק אגמור כאן את הבעיות ואני בא.

פרידה ישראלי: ההצהרה העצמית שלך צריכה להיות סבירה בעיני הבנק.

משה גפני: אני שואל שאלה אחרת.

משה גפני: שאלה שלא מופיעה בשום מקום.

משה גפני: נתקלנו בשנתיים האלה בתופעות שהיינו צריכים לטפל בהן, שעל פי הסיכומים אתכם, שהיו כתובים בכתב, היו בנקים שלא יישמו את זה.

משה גפני: הם סגרו חשבונות.

משה גפני: לא כולם.

פרידה ישראלי: שמענו על זה.

פרידה ישראלי: יש תופעות.

משה גפני: אני שואל האם יש אפשרות שמה שאתם קובעים למשל לגבי אזרחים זרים או תושבים או כל מה שנלווה לעניין, פתאום בא הבנק והוא לא מיישם את זה.

משה גפני: אני בא לפתוח חשבון, אני אזרח ישראלי, אני תושב ישראלי, והבנק שואל אותי שאלות.

משה גפני: אמרתי לו את הכול, הצהרתי, הכול בסדר ובכלל אופן הוא לא נותן לי לפתוח חשבון עד שאני לא אביא לא יודע מה.

משה גפני: האם יש אפשרות שתהיה איזו סנקציה על בנק כזה?

פרידה ישראלי: בעניין הזה גם הגיעו אלינו תלונות.

משה גפני: לא כולם.

משה גפני: אני מדגיש.

משה גפני: יש בנקים שהתנהגו למופת אבל יש בנקים שלא.

פרידה ישראלי: גם אנחנו נתקלנו בסיפורים שהיה לנו קשה להבין שאם העובדות הן כאלה, איך יכול להיות שהבנק התנהג בצורה כזאת.

פרידה ישראלי: אני חושבת שבאמת צריך להביא את זה לפתחו של הרגולטור של הבנקים.

פרידה ישראלי: לנו אין סמכות כלפי הבנקים ואני חושבת שבנק ישראל, הפיקוח על הבנקים, צריך בעניין הזה לחדד את ההנחיות.

משה גפני: יש כאן מישהו מבנק ישראל?

דרור גולדשטיין: כן.

דרור גולדשטיין: מהפיקוח על הבנקים.

משה גפני: שמעת את מה שנאמר כאן עכשיו?

דרור גולדשטיין: שמעתי.

משה גפני: מה אתה אומר?

דרור גולדשטיין: לגבי התלונות שהיו, היינו בקשר והוצאנו חוזר.

משה גפני: אני אאריך בעניין ובמקום חצי דקה, אני אעשה את זה בדקה.

משה גפני: אנחנו עושים כאן חוקים שמקשים על אזרחי המדינה בניהול חשבונות, בעיקר בבנקים.

משה גפני: זה במוסדות הפיננסיים אבל בעיקר בבנקים מפני שהבנקים, אלה הנושאים בהם אדם מתעסק בחיי היום יום בין אם הוא לוקח הלוואה, בין אם הוא כותב צ'קים, בין אם עושה כל מיני פעולות.

משה גפני: אנחנו מקשים את החיים האלה על אזרחי המדינה ללא יוצא מן הכלל.

משה גפני: מקשים מכיוון שיש לנו הסכמים עם מדינות זרות.

משה גפני: בפטקה היה לנו עם ארצות הברית ומה שמבקשים עכשיו זה עם מדינות רבות אחרות מה-OECD בעיקר.

משה גפני: נכון?

פרידה ישראלי: לא רק.

משה גפני: לא רק, אבל מדינות רבות.

משה גפני: מה שהממשלה מבקשת מאתנו, היא מבקשת מאתנו לאשר הקשחה, ליצור מציאות בה לאנשים יהיה יותר קשה.

משה גפני: יש דברים שאנחנו מקבלים על עצמנו.

משה גפני: כך זה במדינות העולם וכך זה אצלנו.

משה גפני: אבל יש דברים שאנחנו לא יודעים מה קורה במדינות העולם.

משה גפני: אנחנו יודעים מה קורה כאן.

משה גפני: מה שקורה כאן, גם אחרי הפטקה, וגם להערכתי זה מה שיהיה לאחר ה-CRS, יהיו בנקים שלא יישמו חוזרים בכתב מסיבות שונות.

משה גפני: היו לי כאלה, לא עשרות, מאות מקרים.

משה גפני: הם יודעים את זה.

משה גפני: אנחנו ישבנו על זה הרבה פעמים.

משה גפני: אנשים מתקשרים ואומרים שסגרו להם את החשבון ואני שואל למה – הם לא יודעים להסביר מכיוון שהם עומדים בכל הכללים שנקבעו על ידי כל הגורמים כולל בנק ישראל.

משה גפני: האם יש אפשרות שאם בן אדם פעם-פעמיים עושה פעולות שהן בניגוד לסיכום, להטיל עליו איזו סנקציה?

משה גפני: כדי שהוא ידע שאם הוא ינהג בדרך הזאת, תהיה עליו איזו סנקציה.

משה גפני: הרי אנחנו מקשים על האנשים.

משה גפני: צריך גם לעזור להם.

דרור גולדשטיין: מכיוון שיש לנו ניסיון, לגבי העתיד קצת קשה לנו אבל נחזור לעבר כי זה מה שעוזר לנו לנסות לחזות את העתיד.

דרור גולדשטיין: לגבי העבר, מה שהיה, באמת היו מקרים בהם קיבלו עשרות לקוחות הודעות על סגירת חשבון.

דרור גולדשטיין: מה שעשינו, גם בסיוע הוועדה, מיפינו את הבעיות ויחד עם רשות המסים הוצאנו איזושהי הבהרה שנותנת ודאות לבנקים, הבהרה של המפקחת מלפני כמעט שנה, ולפחות למיטב ידיעתי אמנם בהתחלה היו קצת, נקרא לזה, קשיים ביישום אבל לפחות כמה שבועות אחרי הוצאת החוזר, הבעיות למיטב ידיעתי נפתרו.

דרור גולדשטיין: ראינו את זה מעצם העובדה שלא קיבלנו עוד תלונות.

דרור גולדשטיין: זאת אומרת, היו תלונות וטיפלנו בהן.

דרור גולדשטיין: אנחנו כן מנסים לתת ודאות היכן שאפשר לבנקים.

דרור גולדשטיין: שוב, זאת לא רק המפקחת על הבנקים.

דרור גולדשטיין: המפקחת על הבנקים לא פרשנית של ההוראות.

דרור גולדשטיין: לכן קיבלנו שיתוף פעולה עם רשות המסים וכך יהיה גם בהמשך בהקשר הזה כדי לספק את הוודאות לבנקים.

דרור גולדשטיין: ברגע שלבנק יש ודאות, יש אי ודאות, יש נושא שנקרא ניהול סיכונים ולכל בנק יכולה להיות מדיניות ניהול סיכונים שהיא קצת שונה מבנק אחר וזה לאו דווקא אחד לאחד.

דרור גולדשטיין: במקום שאנחנו נזהה בעיה ונראה שיש מישהו שאולי הלך רחוק מדי, ורחוק מדי לא אומר שזה בהכרח לא בסדר אלא רחוק מדי במובן הזה שיש איזושהי אי ודאות והוא רוצה להיות בצד היותר בטוח מאשר גוף אחר, וזה חלק מניהול סיכונים.

דרור גולדשטיין: נקרא לו יותר שמרן או פחות שמרן.

דרור גולדשטיין: במצב כזה, כמו שאמרתי, אנחנו נפעל יחד עם רשות המסים כמו שעשינו באותו חוזר וננסה לתת כמה שאפשר ודאות.

דרור גולדשטיין: אנחנו עושים את זה גם בהקשרים אחרים.

דרור גולדשטיין: הוצאנו עכשיו חוזר בעניין של נותני שירותים פיננסיים.

דרור גולדשטיין: עושים כל מיני פעולות ומנסים בשיתוף פעולה גם עם גופי האכיפה לתת יותר ודאות לבנקים בהקשר של ניהול סיכונים.

משה גפני: אתה אומר שאי אפשר יהיה להטיל סנקציות בגלל שזה ניהול סיכונים.

משה גפני: לטפל, בסדר, אז הטיפול לקח שבועות ארוכים.

דרור גולדשטיין: בסופו של דבר כן טיפלנו גם במקרים פרטניים וגם מערכתית.

דרור גולדשטיין: טיפלנו בדברים.

דרור גולדשטיין: יכול להיות שאפשר יותר מהר, אבל הנושא כן קיבל עדיפות גבוהה.

משה גפני: זה רק יקשה עלי יותר לאשר את ההסכם הזה בגלל שהמשמעות של העניין היא שכל אחד יעשה מה שהוא רוצה.

קוסאי עאסי: צריך להבין שפטקה ו-CRS הם פחות או יותר אותו מנגנון ואותן תקלות שהיו בפטקה ופתרו אותן, היו אמורות להיות ב-CRS ולכן אם פתרו אותן שם, כנראה לא יהיו כאן.

קוסאי עאסי: אם אין עכשיו תלונות על פטקה, לא יהיו תלונות על CRS כי זה אותו מנגנון ואלה כמעט אותם סממנים.

משה גפני: מי שנכווה ברותחין, נזהר בפושרין.

קוסאי עאסי: כן, אבל בפטקה לא למדנו את זה ולא ידענו את זה.

קוסאי עאסי: עכשיו הבנקים יודעים איך לעבוד עם ה-CRS וזה לא משהו חדש שעושים אותו פעם ראשונה.

מיקי לוי: אני רוצה לאתגר.

מיקי לוי: אני צופה יותר ממך קשיים אם אנחנו לא נאשר בצורה כזו או אחרת.

מיקי לוי: מה יקרה למדינת ישראל אם לא נאשר?

מיקי לוי: אני בכוונה מרים את זה כי אתם יודעים שאני בעד לאשר.

פרידה ישראלי: אנחנו נמצאים כל הזמן תחת סקירות של פורומים בינלאומיים רשמיים עקב החברות שלנו בארגון ה-OECD.

פרידה ישראלי: אני רוצה לספר לכם שלמשל היה איזשהו שלב, הייתה סקירה שלא עמדנו בנושא של שקיפות וחילופי מידע, וכבר אז קיבלנו למשל הודעות מבנקים בינלאומיים שישראל חברה בהם שעושים פרויקטים נגיד של חברות ישראליות נעזרות בהם למימון פרויקטים של תשתית בינלאומית שהן עוסקות בהם, ובסטנדרט של אותם בנקים למשל זה שמי שלא עומד באמות מידה מקובלות בעולם בהקשר של שקיפות וחילופי מידע, הם לא משתפים פעולה ולא מממנים גורמים ישראלים.

פרידה ישראלי: זאת דוגמה שכבר אז קיבלנו הודעות.

פרידה ישראלי: אחר כך ערכנו את התיקונים הנדרשים בנושא של חקיקה שקשורה לחילופי מידע ושקיפות הדבקנו את הפערים ובינתיים הסנקציות האלה ירדו מהפרק, אבל סנקציות כאלה יחזרו.

פרידה ישראלי: דבר אחד ברור, ה-OECD לא יהיה מוכן, אין דבר כזה שחברה ב-OECD לא תקיים את הנוהל הזה.

פרידה ישראלי: זאת אומרת, דמיינו את המצב הקיצוני ביותר של חברה בארגון ה-OECD שלא עומדת בסטנדרט שהוא מנדטורי, שהוא מחייב בארגון עצמו, שהוא רואה אותו כאחד הדברים החשובים ביותר בהיבטים של מיסוי.

פרידה ישראלי: באמת קשה לי לדמיין ולעמוד מול הוועדה ולחשוב על סנקציות שיגיעו, אבל באמת מדובר באי הנעימות הגבוהה ביותר כולל לדעתי סיכון של מעמדנו ב-OECD.

שרון אהרוני: ברשותך, אני רוצה להוסיף.

שרון אהרוני: אני מנהל היחידה למיסוי בינלאומי ברשות המסים, הגוף שאמון לתת מענה על הביקורות שכרגע ב-OECD עושים על ישראל.

שרון אהרוני: כבר התחיל הליך של ביקורת ומתחילים הליכים של שאלונים לראות אם עמדנו בסטנדרטים האלה.

שרון אהרוני: התשובות שאנחנו אומרים כרגע הן שכרגע אנחנו לא עומדים בחקיקה.

שרון אהרוני: בין האמירות שלהם בפורומים שהשתתפנו, הם מדברים על רשימות שחורות של מדינות שלא תאשרנה את זה.

שרון אהרוני: רשימות שחורות, המשמעות שלהן, אפשר להבין מזה דירוגים של המדינה לעניין גיוסים, אי חברות כמו שפרידה אמרה וכל מיני ועדות.

שרון אהרוני: מדינות שאנחנו יושבים אתן, מרימות גבה כי אם מדינת ישראל חתמה על הסכם והיא לא עומדת בו, איך זה נראה ברמת ההסכמים שהמדינה חותמת עליהם.

מיקי לוי: לא סתם שאלתי את השאלה.

מיקי לוי: אני מבין היטב את המשמעות.

מיקי לוי: רציתי שזה יירשם בפרוטוקול.

שרון אהרוני: הקולגות שלנו אתם אנחנו עובדים, שואלים כל שבוע מה קורה עם זה.

שרון אהרוני: הם רוצים להעביר לנו את המידע ואנחנו לא יכולים.

מיקי לוי: אני מבין את הקושי שלך אבל אני רוצה שאתה תסתכל על הקושי של מדינת ישראל.

מיקי לוי: הקושי של מדינת ישראל בעתיד הקרוב, לא הרחוק, יהיה קושי אמיתי בגיוס, במימון, בקבלה לחבר העמים.

מיקי לוי: אנחנו שוק קטן ומדינה קטנה.

מיקי לוי: אם אנחנו לא נתאים את עצמנו לשווקים האירופאיים כמו שהתאמנו את עצמנו בפטקה, מדינת ישראל תשלם על זה.

מיקי לוי: אתה רוצה ימינה, שמאלה, לכופף – אפשר.

מיקי לוי: אם לא נקדם את החוק הזה, המדינה תשלם מחיר כבד מאוד מאוד מאוד.

מיקי לוי: עזוב את זה שהייתי פעם באוצר.

מיקי לוי: אני מסתכל על העבר הרחוק שלי עת מדינת ישראל לא נלחמה בנושא של סחר בנשים.

מיקי לוי: זה היה בכובע הקודם שלי.

מיקי לוי: היא שילמה מחירים כבדים מאוד באירופה ובארצות הברית.

מיקי לוי: אין הדבר דומה כי זה כסף אבל כסף הוא מהות של עתיד המדינה.

מיקי לוי: אני מבקש ממך לקדם את זה.

מיקי לוי: לא סתם אני שולח לך כל שבוע וחצי מכתב ושואל מה עם זה ומה עם זה.

מיקי לוי: אני בכוונה שאלתי את השאלה שידעתי את התשובה עליה.

מיקי לוי: אני חושב שתפקידה של הוועדה שאתה עומד בראשה, והתגברנו על קשיים יותר גדולים, ואתה הוכחת את זה, לקדם את החוק הזה.

מיקי לוי: אנחנו נפגע בכלכלת מדינת ישראל.

מיקי לוי: אנחנו נפגע בכך שמדינת ישראל תוכל לקבל מימון חיצוני.

מיקי לוי: לא זאת ועוד, היא תקבל מימון חיצוני ויפגעו בה בריבית המשולמת.

מיקי לוי: ואז הוצאות הממשלה יצטרכו להיות קטנות יותר כי לא יהיה כסף פנוי יותר.

מיקי לוי: אתה משלם יותר ריבית, ההוצאה שלך גדלה ועל זה אין בכלל ויכוח.

מיקי לוי: לכן אדוני, אין מנוס.

מיקי לוי: אנחנו צריכים לקדם את החוק.

מיקי לוי: שמאלה, ימינה, תתייעץ, תעשה אבל בוא נזיז את החוק.

מיקי לוי: רוצים לדבר עם הבנקים עוד קצת ימינה ושמאלה, כן יהיו חשבונות ישנים או לא יהיו, אבל עכשיו אני מדבר אתך בתחום הכלכלה ובתחום הכלכלה אני מודאג מאוד מה יקרה עם מדינת ישראל.

מיקי לוי: עברנו כבר את הדד ליין, אבל מה יקרה אם נסטה מהדרך הזאת.

משה גפני: אני מבקש לומר.

משה גפני: אני שמתי את זה על סדר היום.

משה גפני: לא הגעתי עדיין לשום פתרון.

משה גפני: אני לא חושב שהיית נוהג אחרת.

משה גפני: אנחנו מדברים פעם אחר פעם אחר פעם ואנחנו מבקשים שהאנשים ישבו, שיביאו את המסמכים שהם צריכים להביא, שיעשו את מה שצריך לעשות והדברים לא נעשים.

משה גפני: אני לא מאשים מישהו מוגדר אבל אני מאשים את המערכת שהיא לא משתפת פעולה.

משה גפני: אני אישרתי את הפטקה.

מיקי לוי: נכון.

מיקי לוי: הייתי כאן.

משה גפני: כן.

משה גפני: שמחנו על זה?

משה גפני: לא שמחנו.

משה גפני: אמרנו שיש אחריות.

משה גפני: זה מה שאמרנו.

משה גפני: אני הייתי מצפה שאחרי שאנחנו מאשרים את זה, לפחות החיים שלנו יהיו נורמליים אבל החיים לא היו נורמליים.

משה גפני: עכשיו מביאים את ה-CRS, לא מסיימים את הדברים שצריכים לסיים.

משה גפני: שנה אנחנו מחכים לרשות להלבנת הון כדי לסיים את הסעיף הזה.

משה גפני: כמה זמן?

משה גפני: שנה.

משה גפני: אני שם את ראשי על הגיליוטינה ואני אקבל בסוף את הביקורת.

משה גפני: לא משתפים פעולה.

משה גפני: אני רוצה לקדם את זה.

משה גפני: אני רוצה לקדם את זה כי אני אוהב את זה?

משה גפני: לא.

משה גפני: בגלל שאני סבור כמוך שיש אחריות.

משה גפני: אני מבקש שתשבו עם הבנקים.

משה גפני: אמרנו את זה בישיבה הקודמת ואני אומר את זה גם עכשיו.

משה גפני: אני מבקש שתבדקו את הסעיף הזה שנגמרות השנתיים.

משה גפני: אני מבקש תשובות.

משה גפני: אם התשובות יארכו זמן רב, אז הרבה זמן נהיה עם החוק.

משה גפני: אם התשובות יהיו מהר, אנחנו נלך כאן יותר מהר.

משה גפני: אני מבקש את העניין הזה לגמור עם הרשות להלבנת הון.

משה גפני: לגמור את הדברים האלה.

משה גפני: אנחנו סיכמנו בישיבה הקודמת שייתנו לנו תשובות.

משה גפני: אי אפשר להטיל עלינו את האחריות.

משה גפני: אני מקבל את מה שמיקי לוי אומר אבל אי אפשר להטיל עלינו אחריות ואתם לא עושים את מה שאתם נדרשים לעשות.

מיקי לוי: בעבר, כאיש פוליטי, הכרחתי את עצמי לשבת בשולחן עגול כשהושבתי את כולם פעם ברבעון.

מיקי לוי: הייתי מגיע אליהם פעם בשבוע לישיבה מקצועית, כאיש פוליטי.

מיקי לוי: אם אתם אומרים קח על עצמך לרכז את כולם, גם את זה אני מוכן לעשות כי אני מבין את השליחות שיש על הוועדה הזאת.

משה גפני: נכון.

מיקי לוי: תגידו לי.

מיקי לוי: אני מוכן לקחת את זה על חשבוני.

קוסאי עאסי: רציתי לחדד נקודה אחת.

קוסאי עאסי: התקנות האלה אינן קשורות להלבנת הון.

קוסאי עאסי: זה לא קשור לרשות להלבנת הון והם לא שותפים לחוק הזה.

משה גפני: אני רוצה להזכיר לך שאנחנו מדינה אחת.

משה גפני: אני רוצה להזכיר לך שהאזרחים של מדינת ישראל הם אותם אזרחים ואני רוצה לומר לך שכל המערכת הזאת שהתעוררה לחיים בכלל העולם המערבי, זה כל הנושא הזה שאחד תלוי בשני.

משה גפני: מה שלא יסודר לאחד, לא יסודר לשני.

שגית אפיק: כל עוד אין צו איסור הלבנת הון, אי אפשר לסיים כאן את הרישוי של הגמ"חים.

משה גפני: נכון.

מיקי לוי: פרידה, העבירו מהרשות להלבנת הון לברוך אצל סלינגר את כל החומרים.

מיקי לוי: תביאו תשובות.

מיקי לוי: מה הוא מבקש?

פרידה ישראלי: אני שומעת על זה פעם ראשונה.

משה גפני: כל אחד שומע פעם ראשונה.

משה גפני: זו הבעיה שלי.

מיקי לוי: אני לא שוטר ואני מעוניין להזיז את זה.

משה גפני: אל תגיד שאתה לא שוטר.

מיקי לוי: אני שוטר כל החיים.

קוסאי עאסי: רציתי לחדד.

משה גפני: אני יודע מה אתה רוצה לומר.

משה גפני: זה אחד תלוי בשני.

משה גפני: חבל שלא עשיתי את זה בפטקה.

קוסאי עאסי: רציתי לחדד את הנקודה הזאת שאנחנו פשוט לא היינו מעורבים בזה ובכלל לא ידענו.

קוסאי עאסי: לגבי הגמ"חים, ביקשת שנשב עם נציגי הגמ"חים ואכן ישבנו אתם.

קוסאי עאסי: הם ציינו שאין להם בעיה עם ה-CRS.

משה גפני: נציגי הגמ"חים הם אנשים נחמדים ולכן הם לא מסודרים.

משה גפני: הם תלויים ועומדים.

קוסאי עאסי: הם אמרו שאין להם בעיה.

משה גפני: בסדר.

משה גפני: הם אמרו לך שהכול בסדר.

משה גפני: אני אומר לך שהכול לא בסדר.

קוסאי עאסי: הם אמרו שענינו על כל הבעיות והשאלות שהיו להם.

משה גפני: בסדר.

משה גפני: ראינו את זה גם בפעם הקודמת.

משה גפני: מה זה משנה?

משה גפני: אני מאוד מכבד את נציגי הגמ"חים ואני מכבד את נציגי הממשלה ואת כולם.

משה גפני: אני בינתיים בלי פתרון.

משה גפני: אנחנו קיבלנו על עצמנו כאן בוועדה לסיים את החוק של הגמ"חים בקיץ.

משה גפני: אנחנו לא רוצים שזה יישאר תלוי ועומד.

משה גפני: אין דבר כזה שאחד לא קשור בשני.

משה גפני: הפטקה קשור בזה, ה-CRS קשור בזה, כל החוקים שנמצאים באיסור הלבנת הון קשורים לזה.

משה גפני: אנחנו לא יכולים להשאיר דבר כזה שהוא יהיה תלוי ועומד.

משה גפני: אי אפשר לעשות את זה במיוחד עכשיו כשעולות השאלות על השנתיים.

משה גפני: תדעו שיש גם את הנושא הזה של הגמ"חים שאנחנו רוצים לסיים.

משה גפני: בנושא של הבנקים, אני לא רוצה את הדיון הזה, אני לא אוהב אותו.

משה גפני: תנסו לסיים אתם.

משה גפני: תגידו שיש מחלוקת והיא לא ברת פתרון, נצטרך להכריע אבל שהם לא יבואו ויאמרו שיש מספר נושאים.

משה גפני: הם דווקא שיבחו אתכם אבל הם אמרו שיש מספר נושאים שעדיין לא באו על פתרונם.

קוסאי עאסי: נושא אחד.

משה גפני: שלושה נושאים.

פרידה ישראלי: שלושה.

פרידה ישראלי: הרדום.

קוסאי עאסי: על החשבון הרדום סיכמנו.

משה גפני: לא משנה.

משה גפני: תבואו ותאמרו שיש נושא אחד שאין לו פתרון ונצטרך להכריע בו.

משה גפני: יכול להיות שנכריע לטובת הבנקים כי הבנקים נותנים שירות מאוד טוב.

משה גפני: רבותיי, אני מבקש תשובות.

משה גפני: אני מקבל את מה שאמר חבר הכנסת מיקי לוי.

משה גפני: תבואו עם תשובות ונתחיל להתקדם עם החוק.

משה גפני: המגמה שלי היא לסיים את הכול.

משה גפני: לסיים את העניין הזה, גם של ה-CRS, גם את הגמ"חים.

משה גפני: אני רוצה לסיים את זה בקיץ.

משה גפני: אני לא יודע מה יהיה אחרי הקיץ, אני לא יודע אם יהיו בחירות או לא יהיו בחירות.

משה גפני: אני לא יודע.

משה גפני: אמרנו בוועדה כמה פעמים שאנחנו רוצים לסיים את זה.

משה גפני: מי שאומר שהגמ"חים לא קשורים לזה או שהלבנת הון לא קשורה לזה, אומר דבר לא נכון והוא פשוט לא מבין מכיוון שהכול קשור בכל.

משה גפני: האמת היא שאני הייתי צריך לעשות את הפטקה עם ה-CRS, עם הגמ"חים, עם הלבנת הון, לעשות הכול יחד.

משה גפני: הייתי צריך לחבר אותם אבל אתם מאוד לחצתם ואני תמיד נכנע לכם, אז עשיתי את זה.

פרידה ישראלי: בפטקה היה לנו הסכם בילטרלי עם ארצות הברית.

פרידה ישראלי: היינו צריכים לעמוד בו במועד.

פרידה ישראלי: עוד לא היה אז ה-CRS.

משה גפני: בסדר, אז נכנעתי לכם.

משה גפני: תמיד.

משה גפני: אל תיקחו את זה עכשיו גם על ה-CRS.

משה גפני: אני רוצה פתרון.

משה גפני: תודה רבה.